**Krížová cesta so svätým Jozefom**

[Marcel Prievozník](https://www.verim.sk/author/marcel/)

Pápež František započal v katolíckej Cirkvi rok svätého Jozefa. Možno ste sa v čase pôstu zamerali na bližšie zoznámenie sa s ním ako univerzálnym patrónom Cirkvi a otcom Krista. Napokon, jeho sviatok 19. marca pripadá na pôstnu sezónu. Možno si mnohí z vás vykonávate zasvätenie sa svätému Jozefovi alebo sa modlíte nejakú konkrétnu pobožnosť k svätému Jozefovi.

Čo tak prežiť krížovú cestu so svätým Jozefom? Možno sa to nezdá byť na mieste, lebo Jozef nebol na Kalvárii a nezažil umučenie Ježiša Krista. Napriek tomu veríme, že môžeme dať do súvislosti život svätej rodiny s krížovou cestou a požiadať o príhovor svätého Jozefa v tradičnej pôstnej pobožnosti.

Ak dáme priestor meditáciám so sv. Jozefom, môžeme si s ním vytvoriť a nadviazať vzťah, a tak spojiť životy Jozefa v čase, keď žil s Ježišom spolu s pamiatkou na Kristove konečné vykupiteľské dielo.

**PRVÉ ZASTAVENIE: Ježiš je odsúdený na smrť**  
Ježiš sa narodil, aby zomrel, a v tomto zastavení začína prvé kroky k našej spáse a vykúpeniu. Svätý Jozef do istej miery vedel, že sa to jedného dňa stane, pretože Simeon to v chráme prorokoval: „*Hľa, toto dieťa je určené na pád a vzostup mnohých v Izraeli a má byť znamením, ktorému sa bude odporovať*.“ (Lk 2,34). Viem, že tak ako zomrel Jozef a ako zomrel náš Pán, tak aj ja jedného dňa zavriem oči pred smrťou.

*Drahý svätý Jozef, prosím, odoruj za mňa, aby som bol obdarovaný milosťou šťastnej a svätej smrti.*

**DRUHÉ ZASTAVENIE: Pán Ježiš berie kríž na svoje plecia**  
Ježišovi odovzdali kríž, ktorý teraz ponesie na svojich pleciach až na vrchol Kalvárie. Svätý Jozef bol stolárom. Niektoré umelecké zobrazenia Jozefovej stolárskej dielne zobrazujú Ježiša, ako si vyrába kríž z dreva. Kríž na týchto zastavenia nevyrobil Ježiš, ale je zobrazením toho kríža, ktorý teraz Ježiš berie, prijíma a nesie.

*Drahý svätý Jozef, pomôž mi prijať kríže života, ktoré mám prijať.*

**TRETIE ZASTAVENIE: Ježiš padá prvý raz pod krížom**  
Ako Ježiš kráča s krížom, zrazu pod príliš veľkou váhou padá – prvýkrát. Svätý Jozef, ktorý si vzal Ježiša za svojho, si určite spomenul na prvý Ježišov pád. Ktokoľvek z rodičov si spomenie, keď vidí bolesť a muky svojho dieťaťa. Väčšiu časť svojho života prežil Ježiš s Jozefom, ku ktorému mohol prísť hocikedy na pomoc. A teraz je tu Mária, ktorá sa pozerá na svojho syna.

*Drahý svätý Jozef, v mojich životných zakopnutiach mi buď prostredníkom u Boha.*

**ŠTVRTÉ ZASTAVENIE: Pán Ježiš sa stretá so svojou Matkou**  
Mária nablízku vníma svojho syna. Matka so synom pripútaní pohľadom. Ten Ježišov utešuje chvíľu jej trpiace srdce. Zvestovaním a mocou Ducha Svätého počala Mária Ježiša vo svojom lone a v to prvé vianočné ráno sa matka a syn stretli – oči mala plné radosti pri pohľade na svoje novonarodené dieťa a svätý Jozef s nimi pri jasliach. No teraz je tam sama bez toho, s kým by sa o túto smutnú chvíľu podelila – so svojím manželom.

*Drahý svätý Jozef, prebývaj v rodinách, ktoré bojujú s chorobami a trápeniami svojich blízkych.*

**PIATE ZASTAVENIE: Šimon z Cyrény pomáha Pánu Ježišovi niesť kríž**  
Rímski vojaci privádzajú istého okoloidúceho Ježišovi na pomoc. Ježiš potreboval pomoc svojho otca Jozefa, ktorý vo sne počúval slová anjela a utiekol do Egypta. Jozef chránil Ježiša už od útleho detstva, keď ho už vtedy chceli usmrtiť.

*Drahý svätý Jozef, vypros od Pána, aby mi v čase núdze poslal ľudí, ktorých skutočne potrebujem.*

**ŠIESTE ZASTAVENIE: Veronika podáva Pánu Ježišovi šatku**  
Veronika, žena hľadiaca z davu, vidí krv a pot padajúce z Ježišovej tváre. Chcela by niečo urobiť, preto vezme ručník a odtlačí ho na jeho tvár. Len si pomyslite na starostlivosť a lásku svätého Jozefa k Ježiškovi. S otcovskou láskou sa mu venoval, keď sa náhodou zranil. Otcovskými dotykmi utieral jeho slzy.

*Drahý svätý Jozef, oroduj za mňa, aby som viac vnímal tých, ktorí potrebujú pomoc.*

**SIEDME ZASTAVENIE: Pán Ježiš druhý raz padá pod krížom**  
Aj druhýkrát padá Ježiš, lebo kríž je príliš ťažký. Pomaly a isto zdvíha kríž a opäť pokračuje v ceste. Počas tretej návštevy zvestoval anjel svätému Jozefovi, že je bezpečné vrátiť sa z Egypta domov. Pomyslite na to, ako sa musel cítiť svätý Jozef, keď sa vrátili do Nazareta. Jeho návrat do každodenného života bol prejavom dôvery. Keď v živote padnem, potrebujem väčšiu dôveru v Božie plány.

*Drahý svätý Jozef, pomôž mi dôverovať v Boha tak, ako si mu dôveroval ty.*

**ÔSME ZASTAVENIE: Pán Ježiš napomína plačúce ženy**  
Ježiš prehovoril k zhromaždeným ženám a hovorí: „*Dcéry jeruzalemské, neplačte nado mnou, ale plačte nad sebou a nad svojimi deťmi.*“ Keď Ježiš vyjadruje tieto slová počas svojho umučenia, môžem si len predstaviť, čo všetko zdieľal so svätým Jozefom počas tých skrytých rokov. Jeho slová určite učili, uzdravovali a utešovali jeho otca.

*Drahý svätý Jozef, oroduj za mňa, aby slová, ktoré mi hovorí Ježiš, mohli zmeniť a obrátiť moje srdcia.*

**DEVIATE ZASTAVENIE: Pán Ježiš padá tretí raz pod krížom**  
Ježiš padá tretíkrát pod ťarchou kríža. Možno sa svätému Jozefovi zdal život občas ťažký. Možno nerozumel všetkému, čo sa v jeho živote dialo. Keď bol Ježiš stratený v chráme tri dni, povedal svojim rodičom, že išlo o záležitosti jeho Otca. Ježiš sa stratil – Jozef sa snaží pochopiť. Svätý Jozef mal celý život na to, aby premýšľal o tajomstvách nebeského kráľovstva.

*Drahý svätý Jozef, oroduj za mňa, aby som získal múdrosť a pochopenie Božích tajomstiev.*

**DESIATE ZASTAVENIE: Pána Ježiša vyzliekajú zo šiat**  
Dieťa prichádza na tento svet nahé, aby ho rodičia mohli ošatiť. A teraz Ježiša vyzliekajú zo šiat. Plášť, ktorý nosil, bol možno utkaný jeho matkou Máriou. Keď bol ešte ako dieťa, bolo potrebné sa postarať sa o Ježiška, a určite sa o jeho potreby staral on – svätý Jozef. Teraz, keď sa blíži hodina umučenia a smrti, je pripravený odovzdať svoj život do rúk cudzích ľudí.

*Drahý svätý Jozef, postaraj sa o moje rany, oroduj za mňa, aby som sa obliekol do lásky k Bohu.*

**JEDENÁSTE ZASTAVENIE: Pána Ježiša pribíjajú na kríž**  
Ježišovo telo je prebodnuté klincami. Úder za úderom, až kým ho nevyzdvihnú nad zem. Tieto klince nie sú tesárskymi klincami, ktoré Jozef a Ježiš dôverne poznali. Sú to klince umučenia. Sú to klince našej spásy.

*Drahý svätý Jozef, pomôž mi zostať v tichosti, aby som nikdy nikoho svojimi slovami neukrižoval.*

**DVANÁSTA STANICA: Pán Ježiš na kríži umiera**  
Svätý Ján nám hovorí, že Mária stála pod Ježišovým krížom. Zažíva ďalšiu smrť človeka, ktorého miluje. Najprv jej rodičia, jej príbuzná svätá Alžbeta a Zachariáš, potom svätý Ján Krstiteľ, jej najbližší – svätý Jozef – a teraz jej syn. Ježiš zveril Máriu svätému Jánovi, a tak vieme, že svätý Jozef v tom čase už medzi živými nebol. Ako Ježiš naposledy vydychuje ducha, pripomeňme si posledný výdych svätého Jozefa, ktorý zomrel v náručí Márie a Ježiša.

*Drahý svätý Jozef, bdej nad rodinami, ktoré prežívajú v tomto čase stratu; buď oporou vdovám a vdovcom a potešuj pozostalých.*

**TRINÁSTE ZASTAVENIE: Pána Ježiša skladajú z kríža**  
Keď Ježiša sňali z kríža, zostúpil aj do hlbín podsvetia. Prelomil mreže väzenia smrti a prichádza k prorokom, Adamovi, Eve, Abrahámovi a Mojžišovi, ale predovšetkým k jeho drahému otcovi – svätému Jozefovi. Svojou smrťou dáva život všetkým, čo očakávali spásu a vykúpenie. Teraz sú brány večného raja otvorené.

*Drahý svätý Jozef, prosím, oroduj za moju rodinu a priateľov, ktorí sú stále v očistci. Nech vďaka tvojmu orodovaniu a modlitbám Panny Márie čoskoro uvidia nebo a prežívajú radosť z večného života.*

**ŠTRNÁSTE ZASTAVENIE: Pána Ježiša pochovávajú**  
Už od útleho detstva bola Ježišovi predznačená smrť. Kráľovský dar – myrha – predpovedal tento deň pohrebu. Najprv ho prijali Jozef s Máriou, no teraz bolo Ježišovo telo pomazané a tromi dňami posvätil hrob všetkým, ktorí v neho veria. Nezabúdajme, že kdekoľvek bol pochovaný svätý Jozef, Ježiš určite navštevoval jeho hrob.

*Drahý svätý Jozef, prosím, oroduj za mňa, keď naposledy vydýchnem.*

**ZÁVEREČNÁ MODLITBA**  
Ďakujem ti, Ježišu, že si mi dovolil uvažovať o týchto zastaveniach. Ďakujem, že si nás v čase núdze obdaroval svätým Jozefom – naším príhovorcom. Keď budem po zvyšok života kráčať po svojej krížovej ceste, daj, aby som si vždy spomenul, že mám tu svätého Jozefa, na ktorého pomoc sa môžem obrátiť; že môžem napodobňovať teba, môjho drahého Spasiteľa, a tvoju blahoslavenú Matku. Amen.